L 302/92
SL
Uradni list Evropske unije
22.11.2022
3.2
Za električne/elektronske podsklope pri konfiguraciji s „sistemom za shranjevanje energije z možnostjo ponov­ nega polnjenja v načinu polnjenja iz električnega omrežja“ je namestitev med preizkušanjem skladna s sliko 2 v Dodatku k tej prilogi.
3.2.1
Oklopljena konfiguracija je skladna s konfiguracijo serije vozil.
Običajno se vsi oklopljeni deli za visoko napetost (VN) ustrezno priključijo z nizko impedanco na ozemljitev (npr. umetno omrežje, kabli, priključki itd.).
Elek­ trični/elektronski podsklopi in obremenitve se priključijo na ozemljitev.
Zunanji visokonapetostni polnilnik se priključi prek filtriranja z uporabo skoznjika.
3.2.2
Napajalni vod EPS se priklopi na polnilnik prek visokonapetostnega umetnega omrežja (za EPS z visokonapetos­ tnim napajanjem z enosmernim tokom) in/ali umetnega napajalnega omrežja (za EPS z napajanjem z izmeni­ čnim tokom).
Visokonapetostno napajanje z enosmernim tokom se priključi na EPS prek visokonapetostnega umetnega omrežja 5 μH/50 Ω (glej Dodatek 8, oddelek 2).
Napajanje z izmeničnim tokom se priključi na EPS prek umetnega napajalnega omrežja 50 μH/50 Ω (glej Dodatek 8, oddelek 4).
3.2.3
Če ni določeno drugače, je dolžina nizkonapetostnega in visokonapetostnega kabelskega snopa, ki je vzporeden s sprednjim robom ozemljitvene plošče, 1 500 mm (± 75 mm).
Skupna dolžina preizkusnega kabelskega snopa, vključno s priključkom, je 1 700 mm (+300/-0 mm).
Razdalja med nizkonapetostnim in visokonapetostnim kabelskim snopom je 100 mm (+100/-0 mm).
3.2.4
Vsi kabelski snopi se namestijo na neprevoden material z nizko relativno dielektričnostjo (εr ≤ 1,4), pri 50 mm (± 5 mm) nad ozemljitveno ploščo.
3.2.5
Oklopljeni napajalni vodniki za VN+ in VN– vodnik ter trifazni vodniki so lahko koaksialni kabli ali kabli s skupnim oklopom, odvisno od uporabljenega sistema vtičev.
Po želji se lahko uporabi prvotni visokonapetostni kabelski snop iz vozila.
3.2.6
Če ni določeno drugače, se ohišje EPS priključi na ozemljitveno ploščo bodisi neposredno bodisi prek določene impedance.
3.2.7
Za polnilnike v vozilu se električni vodniki za izmenični/enosmerni tok namestijo čim dlje od antene (za nizkonapetostnim in visokonapetostnim kabelskim snopom).
Razdalja med električni vodniki za izmenični/eno­ smerni tok in najbližjim kabelskim snopom (nizkonapetostnim ali visokonapetostnim) je 100 mm (+100/0 mm).
3.3
Alternativno merilno mesto Kot alternativa elektromagnetno zaslonjenemu prostoru, obloženemu z absorpcijskim materialom (ALSE), se lahko uporabi preizkuševališče na prostem (OATS), ki izpolnjuje zahteve standarda CISPR 16-1-4 (glej sliko 1 v Dodatku k tej prilogi).
3.4
Okolje Za zagotovitev, da med glavnim preizkusom ni prisoten šum okolja ali signal, ki bi lahko bistveno vplival na rezultate meritve, se meritev opravi pred preizkusom ali po njem.
Pri obeh meritvah je šum okolja ali signal najmanj 6 dB pod mejo motenj iz odstavka 6.5.2.1 tega pravilnika, razen pri namernih prenosih ozkopasovnih signalov.